Den 3. mars 2007 ble Alexandra gift med den flere år yngre Martin Jørgensen (født 2. mars 1978). Han er en filmfotograf og har vært med på å lage programmer om den danske kongefamilien. Han har fra før en datter. De lærte hverandre å kjenne i 1999. I 2007 ble det kjent at de hadde tenkt å gifte seg. Vielsen fant sted i Øster Egede kirke på Sydsjælland. Hennes to sønner var de eneste fra kongefamilien som var til stede.